**Teemu Laakso** (s. 27. elokuuta 1987 Tuusula) on suomalainen jääkiekkopuolustaja. Hän on pelannut urallaan aiemmin myös 17 NHL-ottelua Nashville Predatorsissa. Laakso on tunnettu pelityyliltään peruspuolustajana.

Ura
---

### Seuraura

#### Uran alku Suomessa

Laakso aloitti jääkiekkoilun 8-vuotiaana Keravan Shakersissa, mutta hän on varsinaisesti Hyvinkään Ahmojen kasvatti. Hän voitti seurassa C-nuorten SM-hopeaa vuonna 2002. Kauden 2002–2003 Laakso pelasi KJT:n B- ja C-nuorissa. Kaudeksi 2003–2004 hän siirtyi Helsingin IFK:hon, jossa Laakso otti jo 16-vuotiaana paikan seuran A-nuorten vakiokokoonpanosta. Hän voitti kauden päätteeksi A-nuorten SM-pronssia. Kaudella 2004–2005 Laakso oli HIFK:n A-nuorten eniten maaleja tehnyt puolustaja viidellä osumallaan. Hän vahvisti myös yhden playoff-ottelun verran seuran B-nuoria, joissa Laakso voitti Suomenmestaruuden. Vain 17-vuotias Laakso debytoi kauden aikana myös HIFK:n SM-liigajoukkueessa, jossa hän pelasi 15 runkosarjaottelua tehden kaksi syöttöpistettä. Laakso kärsi kauden aikana kuitenkin sekä nivus- että nilkkavammasta. Kesäkuussa 2005 hän teki HIFK:n kanssa kaksivuotisen jatkosopimuksen.

Nashville Predators varasi Laakson kolmannella kierroksella 78. pelaajana NHL:n varaustilaisuudessa 2005. Kausi 2005–2006 oli hänen varsinainen tulokaskautensa SM-liigassa. Laakso teki 47 runkosarjaottelussa tehot 2+1=3 ja kahdeksassa playoff-ottelussa yhden maalin. Hän pelasi kauden aikana miesten pelejä myös kuuden Mestis-ottelun verran alle 20-vuotiaiden maajoukkueessa tehden kaksi maalia. Kaudella 2006–2007 Laakso teki SM-liigan runkosarjassa yhdeksän tehopistettä. Hän sai ajoittain vastuuta myös HIFK:n ykköspuolustajaparissa.

Toukokuussa 2007 Laakso teki kolmivuotisen tulokassopimuksen Nashville Predatorsin kanssa. Heinäkuussa hänen kerrottiin pelaavan kausi 2007–2008 vielä lainalla HIFK:ssa. Laakso nousi joukkueen varakapteeniksi. Hänen odotettiin ottavan suuria kehitysaskelia, mutta Laakso ei kuitenkaan onnistunut odotetulla tavalla, vaikkakin hän paransi peliään kevättä kohden. Laakso onnistui kuitenkin tekemään myös hänen Euroopan yhden kauden piste-ennätyksensä tehoilla 3+7=10.

#### Vuodet Nashville Predatorsin organisaatiossa

Kaudeksi 2008–2009 Laakso siirtyi Nashville Predatorsin organisaatioon. Hän pelasi koko kauden AHL-joukkue Milwaukee Admiralsissa, jossa tulokaskausi toi 42 runkosarjaottelussa tehot 2+7=9. Laakson kausi jäi melko rikkonaiseksi olkapäävamman vuoksi. Syksyn 2009 harjoitusleirin päätteeksi hän otti paikan Predatorsin NHL-kauden 2009–2010 avauskokoonpanosta. Laakso teki NHL-debyyttinsä näin ollen runkosarjan avauskierroksella 3. lokakuuta 2009 vieraissa Dallas Starsia vastaan. Hän sai ottelussa jääaikaa 6.20 minuuttia. Laakso pelasi seitsemän runkosarjaottelua ilman tehopisteitä, kunnes hänet lähetettiin farmijoukkue Admiralsiin, jossa Laakso pelasi loppukauden. Heinäkuussa 2010 hän teki Predatorsin kanssa vuoden mittaisen, kaksisuuntaisen ja 600 000 dollarin arvoisen jatkosopimuksen.

Laakso pelasi kauden 2010–2011 lähes kokonaan Milwaukee Admiralsin AHL-joukkueessa ja hän sai kauden aikana tililleen yhden NHL-ottelun. Kesäkuussa 2011 Laakso teki Predatorsin kanssa taas vuoden mittaisen, kaksisuuntaisen ja 675 000 dollarin arvoisen jatkosopimuksen. Hän otti paikan Predatorsin NHL-kauden 2011–2012 avauskokoonpanosta osaksi Francis Bouillonin loukkaantumisen vuoksi. Laakso pelasi yhdeksän runkosarjaottelua ilman tehopisteitä, kunnes marraskuussa 2011 hän joutui kymmenen ottelun ajaksi sivuun kystan vuoksi. Kuntouduttuaan Predators asetti Laakson siirtolistalle, mutta koska mikään toinen NHL-joukkue ei ottanut häntä, seura lähetti Laakson farmiin. Hän pelasi loppukauden Admiralsin vahvuudessa.

#### Paluu Eurooppaan

Kaudeksi 2012–2013 Laakso siirtyi kaksivuotisella sopimuksella KHL-joukkue Severstal Tšerepovetsiin. Hänen toinen sopimuskautensa 2013–2014 jäi loukkaantumisen vuoksi vain 28 runkosarja- ja kahdeksan Nadežda Cupin ottelun mittaiseksi. Kaudeksi 2014–2015 Laakso siirtyi vuoden mittaisella sopimuksella Ruotsin SHL-liigan Växjö Lakersiin. Hän voitti kauden päätteeksi Ruotsin-mestaruuden. Maaliskuussa 2015 Laakso teki Lakersin kanssa vuoden mittaisen jatkosopimuksen. Hän kärsi kaudella 2015–2016 loukkaantumisista ja pelasi vain 28 runkosarja- ja kaksi playoff-ottelua. Huhtikuussa 2016 Laakso teki Lakersin kanssa kaksivuotisen jatkosopimuksen. Kaudella 2016–2017 hän pelasi selkävaivojen vuoksi vain kaksi ottelua. Helmikuussa 2017 Laakson sopimus lopulta purettiin ja hän palasi kuntoutumaan Suomeen.

Laakso palasi kaudeksi 2017–2018 vuoden mittaisella ja lokakuun 2017 loppuun asti kestävän koeajan sisältävällä sopimuksella Helsingin IFK:hon. Hän kärsi alkukaudella jälleen loukkaantumisista. Laakso pelasi viisi runkosarja- ja kolme Mestarien liigan ottelua jääden niissä ilman tehopisteitä, mutta Laakso ei saanut koejaksonsa päätteeksi lopulta kuitenkaan jatkosopimusta.

### Maajoukkueura

Laakso edusti Suomea MM-kilpailuissa vuonna 2013. Hänet valittiin Ruotsia vastaan pelatun välieräottelun päätteeksi joukkueensa ottelun parhaaksi pelaajaksi. Yhteensä Laakso on pelannut 26 A-maaottelua tehopistein 1+4=5. Hän teki A-maajoukkuedebyyttinsä Karjala-turnauksessa 7. marraskuuta 2012 Turussa Venäjää vastaan. Ensimmäisen A-maajoukkuemaalinsa Laakso teki 18. huhtikuuta 2013 Porissa Sveitsiä vastaan.

Laakso pelasi myös alle 20-vuotiaiden MM-kilpailuissa vuosina 2005, 2006 ja 2007, joista vuoden 2006 turnaus päättyi pronssiin. Hän voitti turnauksessa myös puolustajien maalipörssin kolmella osumallaan. Vuoden 2007 turnauksessa Laakso voitti Suomen sisäisen tehotilaston lukemalla +3. Hän voitti myös turnauksen jäähypörssin 52 minuutillaan. Laakso valittiin joukkueensa turnauksen yhdeksi kolmesta parhaasta pelaajasta. Hän pelasi myös alle 18-vuotiaiden MM-kilpailuissa vuosina 2004 ja 2005. Laakso voitti ensimmäisen turnauksen puolustajien piste- ja syöttöpörssin tehoilla 2+4=6.

Muuta
-----

Laakso harrasti lapsena myös jalkapalloa ja jääpalloa. Myöhemmin hän on harrastanut vapaa-aikanaan myös tennistä.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2003–2004 | HIFK | A-SM | 41 | 3 | 6 | 9 | 20 | 3 | 0 | 1 | 1 | 0 |  |  |  |  |  |  | U18 | 6 | 2 | 4 | 6 | 18 |
| 2004–2005 | HIFK | A-SM | 20 | 5 | 4 | 9 | 18 | – | – | – | – | – |  |  |  |  |  |  | U18 | 6 | 0 | 0 | 0 | 8 |
|  | HIFK | SM-liiga | 15 | 0 | 2 | 2 | 2 | – | – | – | – | – |  |  |  |  |  |  | JMM | 5 | 0 | 1 | 1 | 10 |
| 2005–2006 | Suomi U20 | Mestis | 6 | 2 | 0 | 2 | 10 | – | – | – | – | – |  |  |  |  |  |  | JMM | 7 | 3 | 1 | 4 | 12 |
|  | HIFK | A-SM | 6 | 1 | 2 | 3 | 32 | – | – | – | – | – |
|  | HIFK | SM-liiga | 47 | 2 | 1 | 3 | 20 | 8 | 1 | 0 | 1 | 0 |
| 2006–2007 | Suomi U20 | Mestis | 2 | 0 | 1 | 1 | 4 | – | – | – | – | – |  |  |  |  |  |  | JMM | 6 | 3 | 2 | 5 | 52 |
|  | HIFK | SM-liiga | 50 | 3 | 6 | 9 | 70 | 5 | 0 | 1 | 1 | 0 |
| 2007–2008 | HIFK | SM-liiga | 53 | 3 | 7 | 10 | 40 | 7 | 0 | 0 | 0 | 2 |
| 2008–2009 | Milwaukee Admirals | AHL | 42 | 2 | 7 | 9 | 50 | – | – | – | – | – |
| 2009–2010 | Milwaukee Admirals | AHL | 46 | 4 | 9 | 13 | 42 | 7 | 1 | 2 | 3 | 4 |
|  | Nashville Predators | NHL | 7 | 0 | 0 | 0 | 2 | – | – | – | – | – |
| 2010–2011 | Milwaukee Admirals | AHL | 74 | 8 | 22 | 30 | 46 | 8 | 1 | 1 | 2 | 0 |
|  | Nashville Predators | NHL | 1 | 0 | 0 | 0 | 0 | – | – | – | – | – |
| 2011–2012 | Milwaukee Admirals | AHL | 55 | 3 | 17 | 20 | 74 | 3 | 0 | 1 | 1 | 2 |
|  | Nashville Predators | NHL | 9 | 0 | 0 | 0 | 0 | – | – | – | – | – |
| 2012–2013 | Severstal Tšerepovets | KHL | 49 | 4 | 5 | 9 | 28 | 10 | 0 | 2 | 2 | 22 |  |  |  |  |  |  | MM | 10 | 0 | 2 | 2 | 0 |
| 2013–2014 | Severstal Tšerepovets | KHL | 28 | 3 | 3 | 6 | 50 | – | – | – | – | – |
| 2014–2015 | Växjö Lakers | SHL | 40 | 2 | 7 | 9 | 22 | 13 | 2 | 0 | 2 | 8 | Le Mat-pokalen |
| 2015–2016 | Växjö Lakers | SHL | 28 | 3 | 6 | 9 | 24 | 2 | 0 | 0 | 0 | 8 |
| 2016–2017 | Växjö Lakers | SHL | 2 | 0 | 0 | 0 | 2 | – | – | – | – | – |
| 2017–2018 | HIFK | SM-liiga | 5 | 0 | 0 | 0 | 4 | – | – | – | – | – |
| 3 kautta | yhteensä | NHL | 17 | 0 | 0 | 0 | 10 | – | – | – | – | – |
| 2 kautta | yhteensä | KHL | 77 | 7 | 8 | 15 | 78 | 10 | 0 | 2 | 2 | 22 |
| 5 kautta | yhteensä | SM-liiga | 170 | 8 | 16 | 24 | 136 | 20 | 1 | 1 | 2 | 2 |
| 4 kautta | yhteensä | AHL | 217 | 17 | 55 | 72 | 212 | 18 | 2 | 5 | 7 | 6 |
| 3 kautta | yhteensä | SHL | 70 | 5 | 13 | 18 | 46 | 15 | 2 | 0 | 2 | 16 |

Lähteet
-------

* Teemu Laakso The Internet Hockey Databasessa (englanniksi)
* Teemu Laakso Legends of Hockey -sivustolla (englanniksi)
* Teemu Laakso *Elite Prospects*. Everysport Media Group AB.  (englanniksi)

### Viitteet

1. ↑  Perfecto *hifkjrs.com*. HIFK Jr Hockey Rf.  Arkistoitu 15.6.2017. Viitattu 8.8.2017.
2. 1 2 3 4 5  Teemu Laakso *Elite Prospects*. Everysport Media Group AB.  (englanniksi)
3. 1 2  HIFK:lle todellinen huippuvahvistus takalinjoille! – Palaa SM-liigaan 10 vuoden tauon jälkeen *suomikiekko.com*.  15.6.2017. Nordic Sport Media. Viitattu 8.8.2017.
4. 1 2 3  Pöntinen, Saija: Teemu Laakso tiellä tähtiin *Jatkoaika.com*.  7.12.2005. Jatkoaika r.y. Viitattu 8.8.2017.
5. ↑  Doug Shedden HIFK:n valmentajaksi *Jatkoaika.com*.  9.6.2005. Jatkoaika r.y. Viitattu 8.8.2017.
6. ↑  Vuori, Mikko: HIFK: Kenelle jatkoa, kenelle ei? *Jatkoaika.com*.  8.2.2007. Jatkoaika r.y. Viitattu 8.8.2017.
7. ↑  Preds sign prospects Santorelli, Laakso and Grumet-Morris  2.7.2007. Nashville Predators. Viitattu 8.8.2017. (englanniksi)
8. ↑  Teemu Laaksolle NHL-sopimus *Jatkoaika.com*.  24.5.2007. Jatkoaika r.y. Viitattu 8.8.2017.
9. ↑  Teemu Laakso pelaa vielä ensi kauden HIFK:ssa *Jatkoaika.com*.  3.7.2007. Jatkoaika r.y. Viitattu 8.8.2017.
10. ↑  Pudas, Mari: Onnistujat harvassa – HIFK:n todistukset *Jatkoaika.com*.  15.4.2008. Jatkoaika r.y. Viitattu 8.8.2017.
11. ↑  Palomäki, Ilkka: Jymy-yllätys – Teemu Laakso aloittaa kautensa NHL:ssä *yle.fi*.  30.9.2009. Yleisradio Oy. Viitattu 8.8.2017.
12. ↑  Teemu Laakso 2009–10 Game Log *Hockey-Reference.com*. Sports Reference LLC. Viitattu 8.8.2017. (englanniksi)
13. ↑  Preds Bring Back Laakso On 1-Year Deal  1.7.2010. Nashville, Tenn.:  Nashville Predators. Viitattu 8.8.2017. (englanniksi)
14. ↑  Preds Re-Sign Defenseman Teemu Laakso  14.6.2011. Nashville, Tenn.:  Nashville Predators. Viitattu 8.8.2017. (englanniksi)
15. ↑  HPK:n maalikone Nashvilleen – Laaksolle jatkosopimus *Jatkoaika.com*.  16.6.2011. Jatkoaika r.y. Viitattu 8.8.2017.
16. ↑  Nyrhinen, Matti: Kokoonpano julki: Suomalaispakki puski tiensä NHL:ään! *mtv.fi*.  5.10.2011. MTV Oy. Viitattu 8.8.2017.
17. ↑  Teemu Laakso – The Sports Forecaster *sportsforecaster.com*. XML Team Solutions, LLC.  Arkistoitu 8.8.2017. Viitattu 8.8.2017. (englanniksi)
18. ↑  Hiitelä, Juha: NHL-joukkue lähetti suomalaispuolustajan farmiin *is.fi*.  2.12.2011. Vancouver:  Sanoma Media Finland Oy. Viitattu 8.8.2017.
19. ↑  Laakso vaihtaa lännestä itään *Jatkoaika.com*.  3.6.2012. Jatkoaika r.y. Viitattu 8.8.2017.
20. ↑  Leijonien luottopuolustaja siirtyy SHL:aan *Jatkoaika.com*.  18.7.2014. Jatkoaika r.y. Viitattu 8.8.2017.
21. ↑  Leijonista tuttu pakki jatkaa Ruotsissa *suomikiekko.com*.  43.5.2015. Nordic Sport Media. Viitattu 8.8.2017.
22. ↑  Entinen pelikaveri värväsi Ville Varakkaan Djurgårdeniin – Teemu Laakso jatkaa Växjössä *Jatkoaika.com*.  20.4.2016. Jatkoaika r.y. Viitattu 8.8.2017.
23. ↑  Leijonista tutun puolustajan sopimus purettu – "Paluu kaukaloon ei ole lähellä" *suomikiekko.com*.  21.2.2017. Nordic Sport Media. Viitattu 8.8.2017.
24. ↑  HIFK:n puolustukseen paluumuuttaja - Teemu Laakso palaa helsinkiläisjoukkueeseen *Jatkoaika.com*.  15.6.2017. Jatkoaika r.y. Viitattu 8.8.2017.
25. ↑  Koeaika ei johtanut sopimukseen – Laakson ja HIFK:n tiet erkanevat *Jatkoaika.com*.  4.11.2017. Jatkoaika r.y. Viitattu 5.11.2017.
26. ↑  BEST PLAYER OF THE GAME SELECTED BY THE TEAM (pdf)  19.5.2013. IIHF.  Arkistoitu 21.2.2016. Viitattu 8.8.2017. (englanniksi)
27. ↑  Russia – Finland (Line Up) *stats.swehockey.se*.  7.11.2012. Svenska Ishockeyförbundet. Viitattu 8.8.2017. (englanniksi)
28. ↑  Finland vs Swtizerland – EHC – 2016–17 Euro Hockey Challenge – boxscore *pointstreak.com*.  18.4.2013. Pointstreak Sports Technologies Inc. Viitattu 8.8.2017.

Suomen joukkue – Jääkiekon MM-kilpailut 2013
2 Laakso |
4 Väänänen |
5 Kukkonen (**C**) |
6 Mäntylä |
10 Hagman (**A**) |
12 Anttila |
15 Hytönen |
18 Lepistö |
19 Savinainen |
20 Pesonen |
21 Melart |
23 Salminen |
27 Kontiola (**A**) |
28 Korpikoski |
31 Ortio |
32 Raanta |
35 Engren |
37 Haataja |
38 Hietanen |
39 Viitaluoma |
40 Koskiranta |
41 Pihlström |
46 Jalasvaara |
50 Aaltonen |
64 Granlund |
Valmentaja Jalonen